मेंटल हॉस्पिटल में शिविर लगाकर मरीजों को कराया गया योगाभ्यास
बिलासपुर | राज्य मानसिक चिकित्सालय, सेंदरी में योगाभ्यास शिविर लगाया गया। भारतीय योग संस्थान से आए योगाचार्य पीएल नायक, संजय जैन ने अस्पताल में भर्ती मरीजों व कर्मचारियों को सूक्ष्म व्यायाम, योग, प्राणायाम कराया। इसमें वृक्षासन, ताड़ासन, अर्ध चंद्रासन, अनुलोम-विलोम, भ्रामरी, कपाल भारती आदि योग की क्रियाएं शामिल थीं। इस अवसर पर अस्पताल अधीक्षक डाॅ. बीआर नंदा ने कहा कि योगासन से शरीर, मन, आत्मा व मस्तिष्क में संतुलन स्थापित होता है। इससे मन में सकारात्मक भावना आती है। नियमित अभ्यास से आत्मविश्वास का विकास होता है।
hin_Deva hin_Deva